
[bookmark: _Hlk234916930]Nr. 7969/31.08.2026
ANUNŢ
[bookmark: _Hlk193116503]	În conformitate cu H.G. nr. 1336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare și cu respectarea prevederilor art. XXII. alin. (2), alin. (3) lit. a) din Legea 141/2025 privind unele măsuri fiscal - bugetare, 
	Primăria oraşului Ştefăneşti, organizează - la sediul său din localitatea Ştefăneşti, oraș Ştefăneşti, Județul Botoșani, str. Ştefan Luchian, nr. 4 – concurs, în perioada 23.09.2026-25.09.2026, proba scrisă și interviu pentru ocuparea următoarelor posturi contractuale, vacante:
1. Director COD COR 112029 (Manager) - în cadrul structurii Compartiment Cultură a Primăriei orașului Ștefănești - post contractual de conducere, pe perioadă determinată, 12 luni, cu normă întreagă 8 ore/zi – 1 post unic;
	DOSARUL DE ÎNSCRIERE LA CONCURS 
[bookmark: _Hlk237870512]	În vederea înscrierii la concurs, candidaţii vor depune dosarele în termen de 10 zile lucrătoare de la data afişării anunţului, respectiv, 02.09.2026-15.09.2026 la compartimentul Resurse Umane al Primăriei Ştefăneşti, de luni până vineri, în intervalul orar 1000 – 1400 sau pot fi transmise de candidaţi prin Poşta Română, serviciul de curierat rapid, poşta electronică: resurseumane@stefanesti-bt.ro (înăuntrul termenului menționat mai sus).
Acte necesare în vederea participării la concurs:
(1) Pentru înscrierea la concurs candidaţii vor prezenta un dosar care va conţine următoarele documente: 
a) formular de înscriere la concurs, conform modelului prevăzut la anexa nr. 2 din H.G. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european. 
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3 din HG 1336/2022.
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(4) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
(6) Dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din HG 1336/2022.
(7) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
(8) Nerespectarea prevederilor alin. (7) conduce la respingerea candidatului
           
I. Condiții  generale de participare la concurs (conform art 15 din HG 1336/2022 coroborat cu art 542 alin. (1) si (2) din OUG 57/2019):
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 
[bookmark: _Hlk129096145]Informatii generale privind postul:
A. IDENTIFICAREA POSTULUI
1. Denumirea postului: DIRECTOR
2. Nivelul postului: funcție contractuală de conducere
3. Nivelul studiilor: studii universitare – S
4. Gradul profesional: II
5. Compartimentul/structura: Compartiment Cultură
B. SCOPUL GENERAL AL POSTULUI: Asigurarea conducerii, organizării și coordonării activității Bibliotecii precum și a Casei de Cultură din cadrul UAT Ștefănești, prin planificarea activităților desfășurate, gestionarea eficientă a resurselor umane, materiale, financiare și informaționale, dezvoltarea serviciilor oferite comunității, inițierea și realizarea demersurilor administrative necesare funcționării și dezvoltării celor două structuri, elaborarea propunerilor privind programele de activitate și necesarul bugetar, administrarea bunurilor și spațiilor, identificarea oportunităților de dezvoltare și finanțare, inițierea și gestionarea proiectelor și parteneriatelor, precum și urmărirea îndeplinirii obiectivelor stabilite.

Conditii specifice pentru ocuparea postului
1. Educatie: Studii: Studii universitare de licență absolvite cu diplomă de licență sau echivalentă în unul din domeniile de licență: Management, Administrarea afacerilor, Economie sau Finanțe. 
1. [bookmark: _Hlk239152996]Vechime în specialitatea studiilor studiilor necesare ocupării postului: minimum 4 ani, conform regulamentului intern aplicabil ocupării funcțiilor contractuale de conducere;
1.  Perfectionări (specializări): -  
1.  Cunoştinţe de operare/programare pe calculator (necesitate şi nivel): cunoştinţe de operare pe calculator, nivel mediu;
1. Limbi străine (necesitate şi nivel) cunoscute: -
1. Cerinţe specifice: Disponibilitate pentru lucru în program prelungit în anumite condiţii
1. Competenţa managerială: (cunoştinţe de management, calităţi şi aptitudini manageriale):;
· capacitate de planificare și organizare 
· capacitate de coordonare și conducere;
· capacitate de analiză și fundamentare a deciziilor;
· capacitate de gestionare a resurselor;
· capacitate de identificare și dezvoltare a proiectelor și parteneriatelor;
· capacitate de comunicare și relaționare instituțională;
· cunoștințe de operare pe calculator;
· cunoștințe privind administrația publică locală și legislația aplicabilă.

Atributiile postului:
1. Coordonează, organizează și monitorizează activitatea Bibliotecii și a Casei de Cultură.
2. Elaborează și propune programele anuale de activitate și urmărește realizarea acestora.
3. Coordonează activitatea personalului din cadrul celor două structuri și urmărește îndeplinirea atribuțiilor de serviciu.
4. Identifică necesitățile de dezvoltare ale celor două structuri și formulează propuneri privind dezvoltarea și diversificarea serviciilor oferite comunității.
5. Identifică oportunități de finanțare, proiecte și parteneriate și formulează propuneri pentru valorificarea acestora.
6. Fundamentează necesarul de resurse umane, materiale și financiare pentru desfășurarea activităților aprobate.
7. Elaborează referate, note de fundamentare, rapoarte, informări și alte documente necesare desfășurării activității.
8. Formulează propuneri privind bugetul necesar activităților celor două structuri și transmite compartimentelor de specialitate datele necesare fundamentării bugetului UAT.
9. Identifică necesitățile privind dotarea, întreținerea, repararea și modernizarea spațiilor și bunurilor utilizate de cele două structuri și formulează propuneri către conducerea UAT.
10. Urmărește utilizarea corespunzătoare și eficientă a spațiilor, bunurilor și resurselor alocate.
11. Realizează demersurile administrative necesare înființării, organizării și funcționării Bibliotecii Orășenești, inclusiv pregătirea documentațiilor, solicitarea avizelor și acordurilor și relaționarea cu instituțiile competente.
12. Coordonează activitățile specifice Bibliotecii Orășenești și propune măsuri pentru constituirea și dezvoltarea fondului de documente și pentru diversificarea serviciilor oferite utilizatorilor.
13. Coordonează activitățile Casei de Cultură și propune și organizează, după aprobarea acestora, manifestări culturale, educative și comunitare.
14. Inițiază și dezvoltă colaborări cu instituții publice, instituții de cultură, unități de învățământ, organizații neguvernamentale și alte entități.
15. Realizează demersurile administrative necesare pentru obținerea și utilizarea denumirii oficiale a Casei de Cultură, în condițiile legislației aplicabile, și înaintează documentațiile necesare autorităților competente.
16. Promovează activitățile Bibliotecii Orășenești și Casei de Cultură și propune măsuri pentru creșterea participării comunității.
17. Elaborează rapoarte și informări privind activitatea și rezultatele celor două structuri și le înaintează conducerii UAT.
18. Urmărește ducerea la îndeplinire a hotărârilor Consiliului Local și a dispozițiilor Primarului care vizează activitatea celor două structuri.
19. Identifică problemele și riscurile care pot afecta desfășurarea activității și formulează propuneri pentru soluționarea acestora.
20. Îndeplinește și alte atribuții dispuse de Primar, în limitele competențelor postului și ale legislației în vigoare.

Concursul constă în trei etape: selecția dosarelor de înscriere (verificarea eligibilității dosarelor depuse de către candidați), proba scrisă şi interviul (testarea abilităților, aptitudinilor și motivației candidaților) şi se va desfășura la sediul Primăriei Ștefănești situat în Str. Ştefan Luchian nr. 4, oraş Ştefăneşti, conform calendarului următor:

· [bookmark: _Hlk129096129]Afișarea anunțului de concurs: 02.09.2026;
· depunerea dosarelor: 02.09.2026-15.09.2026 la Compartimentul Resurse umane, în intervalul orar 10.00-14.00;
· selecția dosarelor: 16.09.2026;
· afișarea rezultatelor în urma selecției dosarelor de concurs va avea loc în data de 16.09.2026 ora 13.00;
· contestațiile la rezultatele selecției dosarelor se vor putea depune până în data de 17.09.2026 ora 13.00;
· rezultatele finale pentru proba evaluării dosarelor vor fi afișate în 17.09.2026 ora 15.00;
· [bookmark: _Hlk148597069]proba scrisă se va desfășura în 23.09.2026 ora 10.00  
· afișare rezultate probă scrisă: 23.09.2026 ora 14.00;
· [bookmark: _Hlk193271422]contestațiile la rezultatele probei scrise se vor putea depune până în data de 24.09.2026 ora 14.00;
· rezultatele finale pentru proba scrisă, după contestații, vor fi afișate în 24.09.2026 ora 15.30;
· proba interviu  se va desfășura în 25.09.2026 ora 0900
· afișarea rezultatelor obținute la proba interviu: 25.09.2026 ora 13.00;
· contestațiile la rezultatele interviului se vor putea depune până în data de 26.09.2026 ora 13.00;
· rezultatele finale pentru proba interviu, vor fi afișate în data de 26.09.2026 ora 15.00. 
· rezultatele finale ale concursului vor fi afișate în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii "admis" sau "respins", în data 28.09.2026 ora 15.00;

Se pot prezenta la următoarea etapă numai candidaţii declaraţi admişi la etapa precedentă.
	 Interviul se realizează conform planului de interviu întocmit de comisia de concurs în ziua desfășurării acestei probe, pe baza criteriilor de evaluare. 
 Criteriile de evaluare pentru stabilirea interviului sunt: 
a) abilităţi şi cunoştinţe impuse de funcţie;
b) capacitatea de analiză şi sinteză;
c) motivaţia candidatului;
d) comportamentul în situaţiile de criză;
e) abilităţi de comunicare;
f) iniţiativă şi creativitate. 
Punctajul pentru interviu este de maximum 100 de puncte.
Sunt declarați admiși la interviu candidații care au obținut: minimum 50 de puncte.
Comunicarea rezultatelor la fiecare probă a concursului se realizează folosindu-se codul numeric pentru identificare atribuit fiecărui candidat prin specificarea punctajului final al fiecărui candidat şi a menţiunii "admis" sau "respins", prin afişare la sediul şi pe pagina de internet a instituţiei publice organizatoare a concursului. 
	
BIBLIOGRAFIA și TEMATICA DE CONCURS 
BIBLIOGRAFIA
1. Constituția României, republicată cu tematica: TITLUL II - Drepturile, libertăţile şi îndatoririle fundamentale, CAPITOLUL II - Drepturile şi libertăţile fundamentale;
2. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare cu tematica: integral;
3. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare cu tematica: integral 
4. O.U.G. nr. 57/2019 privind Codul Administrativ cu modificările și completările ulterioare cu tematica: 
· PARTEA a III – a Administraţia publică locală, TITLUL V Autorităţile administraţiei publice locale, CAPITOLUL IV Primarul, SECŢIUNEA a 2 - a Rolul şi atribuţiile primarului (art. 154-155)
· PARTEA a VI – a Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice, Titlul III Personalul contractual din autorităţile şi instituţiile publice (art. 538-562); |[Art. 84. - Nerespectarea dispoziţiilor privind circulaţia pe drumurile publice, care întruneşte elementele constitutive ale unei infracţiuni, atrage răspunderea penală şi se sancţionează potrivit prezentei ordonanţe de urgenţă. (text original în vigoare până la 1 februarie 2014) ]| 
5. Legea nr. 53/2003 privind Codul Muncii cu modificările și completările ulterioare cu tematica: Titlul XI Răspunderea juridică  - Capitolul II - Răspunderea disciplinară (art. 247-252);
6. Legea nr. 334/2002 – Legea bibliotecilor, republicată, cu modificările și completările ulterioare cu tematica: Capitolul I – Capitolul V – (art. 1-58);
7. Ordonanța de urgență a Guvernului nr. 118/2006 privind înființarea, organizarea și desfășurarea activității așezămintelor culturale, cu modificările și completările ulterioare - cu tematica: integral;

Relații suplimentare – Compartimentul Resurse umane al Primăriei oraşului Ştefăneşti, tel. 0231564101, interior (resurse umane), email: resurseumane@stefanesti-bt.ro.

    PRIMAR,    		        Secretar General al orașului,
  Buțura Florin    			            Vesel Petru

